დანიელ მარში (NewJeans)

დანიელ ჯუნ მარში (Danielle June Marsh) (დაბადებული 2005 წლის 11 აპრილს), რომელიც ცნობილია მონონიმურად, როგორც დანიელი (კორეულად: 다니엘), არის ავსტრალიელი და სამხრეთ კორეელი მომღერალი. მან გასართობ ინდუსტრიაში კარიერა ბავშვობაში ტელევიზიით რამდენიმე გამოჩენით დაიწყო, სანამ 2022 წელს სამხრეთ კორეული გოგონათა ჯგუფ NewJeans-ის წევრად შედგებოდა მისი დებიუტი. მომდევნო წელს მარშმა სამსახიობო სფეროშიც სცადა ბედი, როდესაც არიელის როლი გაახმოვანა ფილმის, „პატარა ქალთევზა“ (2023), კორეულ დუბლირებაში.

კარიერა
დანიელ ჯუნ მარში, კორეული სახელით მო ჯი-ჰიე (모지혜), დაიბადა 2005 წლის 11 აპრილს, ნიუკასლში, ახალ სამხრეთ უელსში, ავსტრალიაში, ავსტრალიელი მამისა და სამხრეთ კორეელი დედის ოჯახში. მას ჰყავს უფროსი და, ოლივია მარში, მომღერალი, რომლის დებიუტიც 2024 წელს შედგა. 2009 წელს, ოთხი წლის ასაკში, მარში და მისი ოჯახი პაჯუში, სამხრეთ კორეაში, გადავიდნენ.

დებიუტამდელი აქტივობები და პირველი სატელევიზიო გამოჩენები

2011 წელს მარში პირველად გამოჩნდა ტელევიზიით tvN-ის Rainbow Kindergarten-სა და SBS-ის My Heart's Crayon-ში. 2012 წელს ის ასევე გამოჩნდა Shinhwa Broadcasting-სა და Jesse's Play Kitchen-ში. 2012 წელს, შვიდი წლის ასაკში, მარში ავსტრალიაში დაბრუნდა, რათა დაწყებით სკოლაში ევლო.

მარში სამხრეთ კორეაში დაბრუნდა და 2020 წელს K-pop ტრეინინგზე მყოფი გახდა.

დებიუტი NewJeans-ში და სამსახიობო კარიერა
2022 წლის 22 ივლისს მარშის დებიუტი NewJeans-ის წევრად შედგა, მათი სადებიუტო სინგლის, „Attention“-ის გამოშვებით, რომლის თანაავტორიც ის იყო. მას შემდეგ მან მონაწილეობა მიიღო NewJeans-ის ხუთი სიმღერის შექმნაში. „Attention“-ი სამხრეთ კორეის Circle Digital Chart-ის სათავეში მოხვდა და მე-20 Korean Music Awards-ზე საუკეთესო K-pop სიმღერა გახდა.

2023 წელს მარშმა გაახმოვანა არიელი ფილმის, „პატარა ქალთევზა“ (2023), კორეულ დუბლირებაში. მარშის სამსახიობო და ვოკალური შესრულება ფილმში პირველი ჩვენების შემდეგ შეაქეს. მან ჩაწერა რამდენიმე სიმღერა ფილმის საუნდტრეკისთვის, მათ შორის სინგლი „Part of Your World“, რომელიც 2023 წლის 17 მაისს გამოვიდა და Billboard-ის Hot Trending Songs ჩარტზე მეორე ადგილზე შედგა დებიუტი.

2024 წლის მაისში მარშმა უმასპინძლა კონცერტს Korea on Stage – New Generation, რომელიც კულტურული მემკვიდრეობის ადმინისტრაციის მიერ იყო ორგანიზებული.

სარეკლამო კონტრაქტები

2023 წლის იანვარში Burberry-მ განაცხადა, რომ მარში მათი ერთ-ერთი გლობალური ამბასადორი გახდა. მოგვიანებით, მარტში, ის გახდა Yves Saint Laurent Beauty-ის გლობალური ბრენდის ამბასადორი და გამოჩნდა მათი Candy Glaze ტუჩსაცხის სარეკლამო კამპანიაში. 2024 წლის მარტში მარში გახდა Celine-ის გლობალური ბრენდის ამბასადორი. 2024 წლის მაისში ის გამოჩნდა Celine-ისთვის თავის პირველ სარეკლამო კამპანიაში, რომელიც ბრენდის კრეატიულმა დირექტორმა, ჰედი სლიმანმა, შეიმუშავა. 2024 წლის დეკემბერში მარში Omega-ს ამბასადორი გახდა.

სქოლიო
品牌官方IG巧妙避開NewJeans
뉴진스 다니엘, 분위기 미쳤다...레전드 화보
"NewJeans' Danielle is Yves Saint Laurent Beauty's newest ambassador"
"NewJeans Daniel sole MC for KBS '2024 Korea On Stage'
"NewJeans' Danielle Sings Stunning 'Part of Your World' in Korean Dub of 'The Little Mermaid'"

კატეგორია:2005 კატეგორია:2025 კატეგორია:მუსიკა კატეგორია:სამხრეთი კორეა კატეგორია:ავსტრალია
კატეგორია:ცოცხალი ადამიანები